b"\n_START_ARTICLE_\nAubervilliers\n_START_SECTION_\nGeografija\n_START_PARAGRAPH_\nAubervilliers se nahaja ob severni meji Pariza, vzhodno od Kanala Saint-Denis. Ob\xc4\x8dina meji na zahodu na Saint-Denis, na severu na La Courneuve, na vzhodu na Pantin in na jugu na Pariz.\n_START_SECTION_\nZgodovina\n_START_PARAGRAPH_\nV srednjem veku je bil Aubervilliers zapisan kot Alberti Villare (Albertovo posestvo)._NEWLINE_Leta 1840 je bila na ozemlju Aubervilliersa zgrajena trdnjava Fort d'Aubervilliers kot del skrbno pripravljenih na\xc4\x8drtov tedanjega ministrskega predsednika Francije Adolpha Thiersa, da bi za\xc5\xa1\xc4\x8ditil Pariz in ga obvaroval v primeru mo\xc5\xbenih vstaj. Svojemu namenu je slu\xc5\xbeila zlasti ob zatrtju Pari\xc5\xa1ke komune._NEWLINE_Ob \xc5\xa1iritvi pari\xc5\xa1kih meja 1. januarja 1860 je bil majhen del ob\xc4\x8dine dodeljen Parizu, isto\xc4\x8dasno pa je Aubervilliers pridobil manj\xc5\xa1i del ozemlja na ra\xc4\x8dun dotedanje ob\xc4\x8dine La Chapelle-Saint-Denis, ki je bila ukinjena in razdeljena med ve\xc4\x8d ob\xc4\x8din."